armvectores/hy_wikipedia_2023 huggingface dataset:
Կուշմարա

Կուշմարա (ռուս.՝ Кушмара), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Պիժմա գետի ձախ ափում՝ 10 կմ հեռավորության վրա։ Գետի երկարությունը 18 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկոմու ավազանային շրջանին, գետի ջրատնտեսային տեղամասը Վյատա գետն է, գետի ենթաավազանը Վետկա գետն է։ Գետի գետային ավազանը Կոտելնիչ գետն է՝ մինչև Կամ.

Ջրային օբյեկտի, պետական ջրային գրանցման կոդը - 10010300412111100037242
Հիդրոլոգիական ուսումնասիրությունների կոդը - 111103724
Ավազանի կոդը - 10.01.03.004
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Չեպչիխա

Չեպչիխա (ռուս.՝ Чепчиха), գյուղ Ռուսաստանի Մոսկվայի մարզի Սոլնեչնոգորսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
280

280 թվական,  նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 280 թվականն է, 
III դարի 80-րդ տարին։


== Դեպքեր ==


== Ծնունդներ ==
Խոսրով Կոտակ


== Մահեր ==
Զաչեպիլովկա (քաղաքատիպ ավան, Ուկրաինա)

Անվան այլ կիրառումների համար տե՛ս՝ ԶաչեպիլովկաԶաչեպիլովկա (ուկրաիներեն՝ Зачепилівка), քաղաքատիպ ավան Ուկրաինայի Խարկովի մարզի Զաչեպիլովի շրջանում։ Հիմնադրվել է 18-րդ դարում։
2001 թվականի տվյալներով Զաչեպիլովկա քաղաքատիպ ավանում բնակվում էր 4 409 մարդ։ Բնակավայրը զբաղեցնում է 7,04 կմ² տարածք։ Բնակչության խտությունը կազմում էր 626,19 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Նիկոլայ Օխլոպկով

Նիկոլայ Պավլովիչ Օխլոպկով (մայիսի 2 (15), 1900, Իրկուտսկ, Ռուսական կայսրություն - հունվարի 8, 1967(1967-01-08)[…], Մոսկվա, ՌԽՖՍՀ, ԽՍՀՄ), խորհրդային ռեժիսոր։ ԽՍՀՄ ժողովրդական արտիստ (1948)։ 


== Գործունեություն ==
1918 թվականից հանդես է եկել որպես դերասան, 1921 թվականից՝ ռեժիսոր։ 1923 թվականից՝ Մեյերխոլդի անվան թատրոնի դերասան, միաժամանակ սովորել է Մեյերխոլդի ղեկավարած Պետական թատերական արվեստանոցում։ 1930-1937 թվականներին գլխավորել է Ռեալիստական թատրոնը, 1938-1943 թվականներին՝ Վախթանգովի անվան թատրոնի ռեժիսոր և դերասան, 1943-1966 թվականներին՝ Մոսկվայի դրամայի թատրոնի (1954 թվականից՝ Մոսկվայի Մայակովսկու անվան թատրոն) գլխավոր ռեժիսոր։ Օխլոպկովը ձգտել է հերոսապաթետիկական ուղղվածության ներկայացումների, վառ հրապարակախոսության, ընդգծված թատերայնության։


== Լավագույն բեմադրությունները ==
Լավագույն բեմադրություններից են Ռեալիստական թատրոնում՝ «Մայրը» (ըստ Գորկու, 1933), Պոգոդինի «Արիստոկրատներ» (1935), Վախթանգովի անվան թատրոնում՝ Սոլովյովի «Ֆելդմարշալ Կուտուզով» (1940), Ռոստանի «Սիրանո դը Բերժրակ» (1942), Մայակովսկու անվան թատրոնում՝ «Երիտասարդ Գվարդիա» (ըստ Ֆադեևի, 1947), Շեքսպիրի «Համլետ» (1954), Եվրիպիդեսի «Մեդեա» (1961)։ 1920-ական թվականներից աշխատել է կինոյում իբրև դերասան և ռեժիսոր։ Դասավանդել է Թատերարվեստի պետական ինստիտուտում (պրոֆեսոր)։


== Պարգևներ ==
ԽՍՀՄ պետական մրցանակներ (1941, 1947, 1949՝ կրկնակի, 1951՝ կրկնակի)։ Պարգևատրվել է Լենինի և 3 այլ շքանշաններով։


== Ծանոթագրություններ ==
Ֆեդորովկա (գյուղ, Նովովոդոլաժսկի շրջան)

Անվան այլ կիրառումների համար տե՛ս՝ ՖեդորովկաՖեդորովկա (ուկրաիներեն՝ Федорівка), գյուղ Ուկրաինայի Խարկովի մարզի Նովովոդոլաժսկի շրջանում։
2001 թվականի տվյալներով Ֆեդորովկա գյուղում բնակվում էր 397 մարդ։ Բնակավայրը զբաղեցնում է 1,17 կմ² տարածք։ Բնակչության խտությունը կազմում էր 339,32 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Երկար ճանապարհ կարճ օրը

«Երկար ճանապարհ կարճ օրը» (ռուս.՝ «Длинная дорога в короткий день»), խորհրդային գեղարվեստական ֆիլմ, որը նկարահանել է ռեժիսոր Տիմոֆեյ Լևչուկը։ Թողարկվել է Խորհրդային Միությունում 1972 թվականի հոկտեմբերի 16-ին։


== Սյուժե ==
Ֆիլմը պատմում է խորհրդային ֆիզիկոսների մասին և նկարահանվել է Նաթան Ռիբակի «Զինվորներ առանց համազգեստի» (ռուս.՝ «Солдаты без мундиров») վեպի հիման վրա։
Միջուկային ֆիզիկայի ոլորտում հետազոտություններով զբաղվող գիտահետազոտական ինստիտուտի տնօրեն Մաքսիմ Ներչինը (Նիկոլայ Օլյալին) հետազոտության նոր մեթոդ է փորձարկում։ Եվ չնայած մեթոդը իրեն չի արդարացնում, Ներչինը անհիմն վստահությամբ սկսում է կառուցել ավելի հզոր սարք... Նա դրա ստեղծման համար օգտագործում է ինստիտուտի գրեթե բոլոր միջոցները և այնքան վստահ է հաջողության մեջ, որ բարձրաձայն հայտարարում է այդ մասին արտասահմանյան մի սիմպոզիումում՝ դրանով իսկ իր ինստիտուտի վրա հրավիրելով ամերիկյան այն շրջանակների ուշադրությունը, որոնք շահագրգռված են նախևառաջ մահ և ավերածություններ տարածող զենքի ստեղծմամբ։
Խաղաղության համար պայքարը, որի նպատակն է գիտության բարձրագույն նվաճումները ծառայեցնելու մարդկությանը, ֆիլմի հիմնական գաղափարն է։


== Ստեղծում ==
Ֆիլմը նկարահանել են ուկրաինացի կինոգործիչները։ Նրանք փորձում էին ցույց տալ արդիականության հրատապ և սուր թեման՝ քաջությունն ու սկզբունքայնությունը՝ որպես սխրանքի անքակտելի հատկանիշներ։
Ֆիլմը նկարահանվել է Նովոսիբիրսկի Ակադեմգորոդի գիտնականների տանը, Սերպուխովում, Խարկովում, ԳԴՀ-ում։ Նկարահանող խմբին մեծ օգնություն են ցուցաբերել ԽՍՀՄ ԳԱ-ի միջուկային ֆիզիկայի ինստիտուտի աշխատակիցները։


== Դերերում ==
Նիկոլայ Օլյալին – Ֆիզիկական խնդիրների ինստիտուտի տնօրեն Մաքսիմ Ներչին
Տատյանա Սամոյլովա – Եկատերինա Զոլոտորենկո, Ներչինի կինը
Եվգենի Սամոյլով – Միխայիլ Պետրովիչ
Արկադի Արկադիև
Իգոր Դմիտրիև
Ռոդիոն Ալեքսանդրով – Կուցևիչ
Վիկտոր Խոխրյակով – Շուլգա
Դմիտրի Միրգորոդսկի
Վիկտոր Չեկմարյով – հաշվապահ
Արկադի Տրոշչանովսկի-Ստրումիլին


== Ծանոթագրություններ ==


== Գրականություն ==
Юткевич С. И. (гл. ред.) КИНО. Энциклопедический словарь.. — М.: Советская энциклопедия, 1987. — 838 с.


== Արտաքին հղումներ ==
Կադրեր «Երկար ճանապարհ կարճ օրը»
Ժողովածու (2835)

Ժողովածու (2835), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2835 թվի տակ։ Ձեռագիրը գրվել է 1831 թվականին Գրիգոր Տեր-Ավագյան գրիչի կողմից Շուշիում։ Գրված է թղթի վրա, որը ունի 21,8×17,5 չափս։ Ձեռագիրը կազմված է 128 թերթից։ Գրված է միասյուն նոտրգիրով։ Պահպանակը ունի 128 էջ, գրված է թղթի վրա։ Կազմը` կաշեպատ ստվարաթուղթ դրոշմազարդ։ Հիշատակարաններ՝ 1ա, 107բ, 108ա, 123բ, հետագայի՝ կազմ Ա (1837 թվական)։


== Բովանդակություն ==
Յովսէփայ Արցախեցւոյ Գիրք տեսական փիլիսոփայութեան։
Պաղտասարի Դպրի Յաղագս տրամաբանութեան։
Կանոնք առ ի որոշել զպիտանին յանպիտանեաց։
Ոտանաւոր գրչի։


== Ծանոթագրություններ ==
Թել Ավիվի ֆիլմադարան

Թել Ավիվի ֆիլմադարան (նաև կոչվում է Դորոն կինոկենտրոն, եբրայերեն՝ סינמטק תל אביב‎), ֆիլմարան, ֆիլմերի հավաքածու և արխիվ Թել Ավիվում։ Հաստատությունը բացվել է 1973 թվականի մայիսի 12-ին։


== Նկարագրություն ==
Հաարբաա 2 հասցեում գտնվող ֆիլմադարանն ունի ֆիլմերի ցուցադրման հինգ դահլիճ։ Ֆիլմադարանի ծրագրերում ընդգրկված են իսրայելական և օտարերկրյա ֆիլմեր, ինչպես նաև կազմակերպվում են մասնավոր ցուցադրություններ, ձեռնարկությանն աջակցելու նպատակով։ Երբեմն ցուցադրվում են իսրայելական նոր ֆիլմերը։
Ֆիլմադարանում կազմակերպված կինոփառատոների շարքում են TLVFest, «Doc Aviv» վավերագրական ֆիլմերի փառատոնը, «Ֆրանսիական կինոյի պահեր», Ավստրալիայի կինոփառատոն և այլն։ Փառատոներին աջակցում են այնպիսի հաստատություններ, ինչպիսին  է Թել Ավիվի գեղարվեստի թանգարանը։ Ֆիլմադարանում կազմակերպվում են իսրայելցի նկարիչների լուսանկարների ցուցահանդեսներ։ Կենտրոնը հրատարակում է «Cinematheque» ֆիլմային ամսագիրը։
Ֆիլմադարանի ներկայիս շենքը նախագծել է իսրայելցի ճարտարապետ Սալո Հերշմանը։ Շենքը բացվել է 1989 թվականին։
2018 թվականին Վիքիպեդիայի ԳԼԱՄ համաժողովը կազմակերպվել է Թել Ավիվի ֆիլմադարանում։


== Իսրայելի կինոյի կենտրոն ==

2011 թվականի սեպտեմբերին ֆիլմադարանին կից բացվեց «Իսրայելյան կինոկենտրոնը»։ Նոր թևը երեք անգամ ավելի մեծ է նախկին տարածքից և ներառում է երեք նոր թատրոններ, գրասենյակներ, գրադարան և ռեստորան։ Ինչպես բնօրինակ շենքը, նոր թևը նույնպես նախագծել է Սալո Հերշմանը։


== Տես նաև ==
Երուսաղեմի ֆիլմադարան
Հայֆայի ֆիլմադարան


== Ծանոթագրություններ ==


== Արտաքին հղումներ ==
Պաշտոնական կայք (Եբրայերեն)
The Israeli Cinema Center
1703

1703 թվական, ոչ նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 1703 թվականն է, 
XVIII դարի 3-րդ տարին։


== Դեպքեր ==
Փետրվարի 4 Ճապոնիայում 47 սամուրայ կատարում են սեպպուքու (հարաքիրի՝ ծիսական ինքնասպանություն)։
Մայիսի 27՝ ռուս ցար Պետրոս Առաջինը հիմնադրում է Սանկտ-Պետերբուրգ քաղաքը։
Նոյեմբերի 19՝ Փարիզ. Բաստիլում մահանում է «Երկաթե դիմակով մարդը»;
Նոյեմբերի 24-դեկտեմբերի 2՝ Մեծ փոթորիկը ամայացնում է հարավային Անգլիան, սպանելով մոտ ութ հազար մարդ, մեծ մասին՝ ծովում։
Նոյեմբերի 30՝ Իսահակ Նյուտոնն ընտրվում է Լոնդոնի թագավորական ընկերության նախագահ, մնալով այդ դիրքում մինչև 1727 թ. մահանալը։
Դեկտեմբերի 30՝ օսմանյան սուլթան Ահմեդ III-ը հաջորդում է Մուստաֆա II-ին (կառավարում է մինչև 1730 թ.).
Դեկտեմբերի 31՝ երկրաշարժ Տոկիոյի մոտ, Ճապոնիա։ Ավերվում են Օդավարա, Տոկիո և այլ քաղաքները, զոհվում է մոտ 150 000 մարդ։


== Ծնունդներ ==
Սեպտեմբերի 29՝ Ֆրանսուա Բուշե, ֆրանսիացի նկարիչ (մ. 1770)


== Մահեր ==
Հովհաննես Թութունջի, հայ ազգային-ազատագրական և հոգևոր- եկեղեցկան գործիչ
Մարտի 3 Րոբերթ Հուք, անգլիացի գիտնական (ծն. 1635)
Դեկտեմբերի 28՝ Մուստաֆա II, օսմանյան սուլթան (ծն. 1664)
Մայիս 16՝ Շարլ Պերրո, ֆրանսիացի գրող, հեքիաթների հեղինակ (ծն. 1628)
Շորկիստրի (գյուղ, Ումարսկի շրջան)

Շորկիստրի (ռուս.՝ Шоркистры, չուվաշերեն՝ Энӗшпуҫ), գյուղ Ռուսաստանի Չուվաշիա հանրապետության Ումարսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մեծ Նևա

Անվան այլ կիրառումների համար տե՛ս՝ Նևա (այլ կիրառումներ)Մեծ Նևա, Նևա գետի այն հատվածը, որն անցնում է Դվորցովի կամրջից մինչև Նևայի խորշ։


== Աշխարհագրական տվյալներ ==
Երկարությունը մոտ 3.5 կմ է, լայնությունը՝ 200-400 մ, խորությունը՝ մինչև 12.8 մ։ Մեծ Նևա են թափվում Մոյկա և Նովո-Ադմիրալտեյսկի ջրանցքները։ Ջրի ծախսը Վասիլիի կղզու մոտ կազմում է 1520 մ³/վ (ամբողջ Նևայի 60%)։


== Տեսարժան վայրեր ==
Մեծ Նևայի վրա գործում է 2 կամուրջ՝
Դվորցովի կամուրջ
Բլագովեշչենսկի կամուրջ
թանգարան
Գիտությունների ակադեմիայի տուն
12 կոլեգիաների շենք
Մենշիկովի պալատ
Նկարիչների ակադեմիա
Լեռնային ինստիտուտ
Ծովակալություն
Մեդնի վսադնիկ
Սենատի և սինոդի շենք
Նավաշինարան
Բալթյան գործարան


== Ծանոթագրություններ ==


== Արտաքին հղումներ ==
Մեծ Նևան վերևից
Վերխովե (գյուղ, Վելիժսկի շրջան)

Անվան այլ կիրառումների համար տե՛ս՝ ՎերխովեՎերխովե (ռուս.՝ Верховье), գյուղ Ռուսաստանի Սմոլենսկի մարզի Վելիժսկի շրջանի կազմում։
Բնակչությունը 2007 թվականին գրանցված տվյալներով կազմում էր 32 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օլիվիա Ուիլյամս

Օլիվիա Ուիլյամս (անգլ.՝ Olivia Haigh Williams, հուլիսի 26, 1968(1968-07-26), Քամդեն Թաուն, Լոնդոն)՝ բրիտանացի դերասանուհի, ԱՄՆ-ի կինոքննադատների ազգային հասարակության մրցանակի դափնեկիր՝ Ռոման Պոլանսկու «Ուրվական» (2010) ֆիլմում կատաարած դերասանական աշխատանքի համար։


== Կենսագրություն ==
Օլիվիա Ուիլյամսը ծնվել և մեծացել է Լոնդոնում։ Նրա ծնողները մասնագիտությամբ բարիստերներ էին։ Քեմբրիջում Նյունհեմ քոլեջը ավարտելուց հետո (անգլ.՝ Newnham College) անգլիական գրականություն մասնագիտությամբ, նա երկու տարի ուսումնասիրում էր դրամատիկական արվեստ Բրիստոլսի թատերական դպրոցում (անգլ.՝ Bristol Old Vic Theatre School), իսկ հետո երեք տարի անցեկացրել է Շեքսպիրյան թագավորական թատրոնում (անգլ.՝ Royal Shakespeare Company):
1995 թվականին թատերախմբի հետ նա  շրջագայության է ուղևորվել Միացյալ Նահանգներով, մասնակցելով «Ռիչարդ 3-րդ» պիեսի բեմականացմանը։ Նրա առաջին նշանակալից աշխատանքը Ջեյն Ֆեյրֆակսի դերն էր «Էմմա» հեռուստատեսային ֆիլմում, նկարահանված Ջեյն Օսթինի համանուն վեպի հիման վրա։ 1999 թվականին խաղացել է Բրյուս Ուիլիսի կնոջ դերը՝ աղմկահարույց «Վեցերորդ զգայարան» առեղծվածային թրիլլերում։ Չնայած բավականին հաջող գործունեությանը մեծ էկրանին, դերասանուհին նախընտրում է խաղալ հեռուստաֆիլմերում։
17-21 տարեկանում հանդիպում էր Ռադոսլավ Սիկորսկու՝ ապագա լեհ արտաքին գործերի նախարարի հետ։ 2003 թվականի նոյեմբերի 2-ին Օլիվիա Ուիլյամսը ամուսնացել է ամերիկացի դերասան և դրամատուրգ Ռաշան Սթոունի հետ։ Նրանք դաստիարակում են երկու երեխա՝ Էսմե Ռուբի (անգլ.՝ Esmé Ruby, ապրիլի 6, 2004) և Ռոկսանա Մեյ (անգլ.՝ Roxana May, ապրիլի 7, 2007)


== Ֆիլմագրություն ==


== Ծանոթագրություններ ==
1951

1951 թվական, ոչ նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 1951 թվականն է, 
XX դարի 51-րդ տարին։


== Դեպքեր ==
Հունվարի 12 – Ընդունվեց ՄԱԿ-ի Ցեղասպանության հանցագործությունը կանխելու և դրա համար պատժի մասին կոնվենցիան


== Ծնունդներ ==
Հունվար 29 - Գեղամ Գրիգորյան, Օպերային երգիչ, Երևանի Ալեքսանդր Սպենդիարյանի անվան օպերայի և բալետի պետական թատրոնի գեղարվեստական ղեկավար
Մարտ 2 - Արա Երնջակյան, Հայաստանի արվեստի վաստակավոր գործիչ, Երևանի Կամերային թատրոնի հիմնադիր, գեղարվեստական ղեկավար և տնօրեն, դրամատուրգ
Մարտի 4 - Քրիս Ռի, երգիչ, երաժիշտ, դերասան
Մարտի 24 - Արմեն Աթաբեկյան, վիրաբույժ, Հայաստանի ռազմաբժշկական ծառայության կազմակերպիչներից
Ապրիլի 30 - Կարապետ Անդրանիկյան, հայ մանրէաբան
Մայիսի 25 - Վաչագան Սարգսյան, գրող, թարգմանիչ, հրատարակիչ, խմբագիր, «9-րդ հրաշալիք» շաբաթաթերթի գլխավոր խմբագիր
Օգոստոսի 6 - Ռոբերտ Եսայան, հայ նկարիչ, դեկորատիվ-կիրառական արվեստի ներկայացուցիչ
Օգոստոսի 21 - Գարեգին Բ Ոսկեհատցի, Հայ Առաքելական Եկեղեցու 132-րդ Կաթողիկոս 1999 թվականից։
Հոկտեմբերի 15 - Ռաֆայել Վահանյան, հայ շախմատիստ, գրոսմայստեր, այդ կոչմանն արժանացած հայաստանցի առաջին շախմատիստը


== Մահեր ==
Մարտի 2 - Լյուդմիլա Պոդյավորինսկա, չեխոսլովակյան գրող։
Մարտի 5 - Բորիս Ապրելև, ռուս ծովային սպա, գրող
Դովլաթ Ղարանֆելյան, հայ նկարիչ-գորգագործ
Օգոստոսի 12 - Երվանդ Շահազիզ, հայ խորհրդային գրականագետ, պատմաբան, ազգագրագետ, մանկավարժ
Արամ Անտոնյան, հայ պատմաբան, հրապարակագիր։
Հուլիսի 11 - Առնոլդ Շյոնբերգ, ավստրիացի կոմպոզիտոր, երաժշտական տեսաբան, գրող, նկարիչ, գյուտարար
Լյուդվիգ Վիգենշտայն, ավստրիացի տրամաբան և փիլիսոփա, վերլուծական փիլիսոփայության հիմնադիրներից
Փետրվար 19 - Անդրե Ժիդ, ֆրանսիացի գրող, դրամատուրգ, բանաստեղծ, Նոբելյան մրցանակի դափնեկիր (ծ. 1869)
Սեպտեմբեր 29 - Հայկ Գյուլիքևխյան, հայ գրականագետ, փիլիսոփա, հասարակական գործիչ, պրոֆեսոր (ծ. 1886)
Նոյեմբերի 5 - Ագրիպինա Վագանովա, խորհրդային բալետի արտիստուհի, բալետմայստեր և մանկավարժ
Նոյեմբեր 29 - Լևոն Շանթ, գրող և մանկավարժ (ծ. 1869)
Թադևոս Թոշյան

Թադևոս Թոշյան (1879, Մեղրի, անհայտ), Երևանի տասներորդ քաղաքագլուխ։
Թադևոս Թոշյանը ռուսական շրջանի վերջին և անկախության շրջանի առաջին քաղաքապետն էր։ 1915 թվականին նա աշխատանքի է անցնում Երևանի նահանգային, ապա Կարսի մարզային վարչությունում՝ խաղողագործության և գինեգործության ոլորտում, ապա աշխատել է որպես Էջմիածնի գավառի գյուղատնտես։ Քաղաքապետի պաշտոնում նշանակվել է 1917 թվականի նոյեմբերին և աշխատել մինչև 1918 թվականի դեկտեմբերը. հայ ժողովրդի պատմության համար մի ծանր ժամանակահատված, երբ ավարտվում էր առաջին համաշխարհային պատերազմը, իսկ թուրքերը, խախտելով Երզնկայի զինադադարը, հարձակվել էին հայկական հողերի վրա, հետ խլել ազատագրված Արևմտյան Հայաստանը և սպառնում էին նորանկախ հայոց պետականությանը։
Թադևոս Թոշյանի օրոք Երևանի նահանգ էին տեղափոխվել տասնյակ հազարավոր հայ գաղթականներ, հայ ժողովրդի գլխին կանգնած էր ֆիզիկական բնաջնջման վտանգը։ Նրանք բնակություն են հաստատում Արևելյան Հայաստանի այն տարածքներում, որոնք լքվել էին թուրքերի կամ կովկասաբնակ թաթարների կողմից։ Երևանում հայերի տոկոսը շեշտակի բարձրանում է։ Քաղաքի բնակչությունը անցնում է 50 հազարը։


== Տես նաև ==
Հին Երևան
Երևանի նահանգ


== Ծանոթագրություններ ==
Տինուկյուլա

Տինուկյուլա (էստ․՝ Tõnuküla), գյուղ Էստոնիայի Վիլյանդիմաա նահանգի Վիիռացի շրջանում։
2011 թվականի տվյալներով գյուղում բնակվում էր 57 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բորիս Գորբատով

Բորիս Լեոնտևիչ Գորբատով (ռուս.՝ Бори́с Лео́нтьевич Горба́тов, հուլիսի 2 (15), 1908, Պերվոմայսկ - հունվարի 20, 1954(1954-01-20), Մոսկվա, ԽՍՀՄ), ռուս խորհրդային գրող։ 


== Կենսագրություն ==
Հայտնի է դարձել «Բջիջը» (1928) վիպակով։ 1930-ական թվականներից աշխատել է «Պրավդա»-ի խմբագրությունում որպես ակնարկագիր։ Լույս է ընծայել ակնարկների ժողովածուներ՝ «Լեռնային արշավ» (1932), «Կոմինտերն» (1932), «Վարպետները» (1933)։ «Սովորական Արկտիկա» (1940) պատմվածքների գիրքը պատկերում է խորհրդային մարդկանց խիզախությունը հյուսիսում։
Երկրորդ համաշխարհային պատերազմի տարիներին եղել է զինթղթակից։ Այդ շրջանում է գրել «Նամակներ ընկերոջս» (1941-1942), «Ալեքսեյ Կուլիկովը․․․ մարտիկ» (1942) հրապարակախոսական գրքերը։ «Չնվաճվածները» (1943, ԽՍՀՄ պետական մրցանակ, 1946) վիպակում պատկերել է «խորհրդային մարդկանց հայրենասիրությունը, աննկուն կամքը»։
Հետպատերազմյան շրջանի գործերից են «Ճապոնիայում և Ֆիլիպիններում» (1946—1947) ակնարկը, «Դոնեցկի հանքափորները» (1950, ԽՍՀՄ պետական մրցանակ, 1952) սցենարը։


== Գրականություն ==
Բջիջը, Ե․, 1930։ Վերադարձ, Ե․, 1943։
Ալեքսեյ Կուլիկովը․․․ մարտիկ, Ե․, 1944։
Չնվաճվածները։ Տարասի ընտանիքը, Ե․,1944։


== Ծանոթագրություններ ==
Մկրտիչ Սողոմոնյան

Մկրտիչ Սողոնոնյան (հայտնի նաև Կառնենցի մականվամբ, 1854, Գառնեն, Մուշ - 1915, Գառնեն), հայ ազգային-ագատագրական պայքարի մարտիկ, ֆիդայի։ ՀՅԴ կուսակցության անդամ։ 1888 թվականին անցել է Ռումինիա։ 1890-ական թվականների սկզբին Հրայրի հետ Կովկասից զենք է փոխադրել Մուշ, սակայն շուտով բանտարկվել է։ 1899 թվականին Անդրանիկի խմբի կազմում վրեժ է լուծել Աղբյուր Սերոբին դավադրաբար սպանողներից, դարձյալ ձերբակալվել է և բանտարկվել 7 տարի ժամկետով։ Բանտում գրել է հուշեր (անտիպ են, տեղը՝ անհայտ) Տարոնի ազատագրական շարժման մասին։ 1908 թվականի երիտթուրքական հեղաշրջումից հետո, չվստահելով երիտթուրքերին, շարունակել է ժողովրդին գինելու և ինքնապաշտպանություն կազմակերպելու գործունեությունը։
Երկու որդիների հետ մասնակցել է թուրք և քուրդ ջարդարարներից հայրենի գյուղի պաշտպանությանը և զոհվել։
Սոմալիլենդ

Սոմալիլենդ, պաշտոնապես Սոմալիլենդի Հանրապետություն, ինքնահռչակ, չճանաչված պետություն, միջազգայնորեն ճանաչված Սոմալիի ինքնավար շրջան։
Դե ֆակտո անկախ պետության կառավարությունը համարում է իրեն Բրիտանական Սոմալիլենդ պրոտեկտորատի հաջորդը, որը ունենալով կարճատև անկախություն որպես Սոմալիլենդի Պետություն, միացավ Սոմալիլենդի Հավատարմագրված տարածքին (նախկին Իտալական Սոմալիլենդ) որպեսզի կազմի Սոմալի Հանրապետությունը։
Սոմալիլենդը գտնվում է Սոմալիայի հյուսիս-արևմտյան հատվածում, Ադենի ծոցի հարավային ափի շրջակայքում։ Սահմանակցում է Սոմալիին արևելքից, Ջիբութիին հյուսիս-արևմուտքից, Եթովպիային հարավից և արևմուտքից։


== Աղբյուրներ ==
Գունավոր մետաղների կարտելներ

Գունավոր մետաղների կարտելներ, առավել հայտնի են ալյումինի և պղնձի կարտելները։ Մինչև առաջին համաշխարհային պատերազմն ալյումինի շուկայում գործում էր միջազգային երկու կարտել (1901-1908 թթ. և 1913-1914 թթ.), 1926 թվականին ստեղծվեց երրորդը, իսկ 1931 թվականին (99 տարի ժամկետով)՝ չորրորդը («Ալյանս ալյումինյում քամփընի»), որին մասնակցում են Մեծ Բրիտանիայի, Գերմանիայի, Կանադայի, Ֆրանսիայի և Շվեյցարիայի ալյումինի առավել խոշոր ընկերությունները։
Դադարեց գործելուց երկրորդ համաշխարհային պատերազմի սկզբին։ 60-ական թվականների սկզբին, ալյումինի համաշխարհային կապիտալիստական շուկայում առաջարկի և պահանջարկի անհամապատասխանության պատճառով, ալյումինի մոնոպոլիաները սկսեցին նորից միավորվել կարտելների մեջ։ Պղնձի միջազգային «Քոփփեր էքսպորտերս ինքորփորեյթիդ» (1926 թ.) կարտելը վերահսկում էր կապիտալիստական երկրների պղնձի արտադրության 86%-ը և փաստորեն իշխում «Մետաղների լոնդոնյան բորսայի» վրա։ Կարտելի մեջ էին մտնում ամերիկյան և արևմտաեվրոպական առաջատար մոնոպոլիաները, այդ թվում՝ «Ամերիքըն մեթալ քլայմաքս ինքորփորեյթիդ» («American Metal Climax Incorporated»), «Ամերիքըն սմելթինգ էնդ ոիֆայնինգ քամփընի» («American Smelting and Refining Company») և այլն։
Գոյությունը դադարել է 1929-1933 թվականների տնտեսական ճգնաժամի շրջանում։ 1935 թվականին ստեղծվեց պղնձի նոր, եռամյա կարտել, որը վերահսկում էր այդ մետաղի արտադրության 75%-ը։ Այն ընդգրկում էր ամերիկյան, անգլիական և բելգիական կապիտալների հսկողության տակ գտնվող պղնձի խոշորագույն ընկերությունները։ 1957-1958 թվականների ճգնաժամի հետևանքով պղնձի առաջարկը գերազանցեց պահանջարկը, և առաջատար ընկերությունները պայմանավորվեցին հավասարաչափ կրճատել արտադրությունը։ Սակայն հետագայում, պղնձի նկատմամբ պահանջարկի աճի հետևանքով, այդ համաձայնությունը վերացվեց (1966 թ.)։
Լուսնալեռ

Լուսնալեռ, լեռնագագաթ Հայաստանի Վայոց ձորի մարզի և Ադրբեջանի Նախիջևանի սահմանագլխին, Վայքի լեռներում, Արենի գյուղից 3,5 կմ հարավ։ Բարձրություն 1869 մ։


== Ծանոթագրություններ ==
Խլևնոեի շրջան

Խլևնոեի շրջան (ռուս.՝ Хлевенский район), մունիցիպալ շրջան Ռուսաստանի Դաշնության Լիպեցկի մարզում։
Ստեղծվել է 1928 թվականին։ Վարչական կենտրոնը՝ Խլևնոե։


== Աշխարհագրություն ==
Շրջանի տարածքի մակերեսը կազմում է 910 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 20275 մարդ։ Բնակչության խտությունը կազմում էր 22,28 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Աբեշե

Աբեշե (ֆր.՝ Abéché, արաբ․՝ أبشي‎‎ տառադարձ․ Abišī, նախկինում՝ Աբեշիր), քաղաք Չադի արևելքում։ Վադայ շրջանի վարչական կենտրոնը։ Բնակչության թվով երկրի չորրորդ քաղաքը, որը գտնվում է Մարաոնե լեռնազանգվածի հարավարևմտյան կիսաանապատում։


== Պատմություն ==
Նախկինում Աբեշիրը՝ Սուդանի սուլթանության Վադայայի մայրաքաղաքը, գտնվել է Խարթումից Կորդոֆան և Դարֆուր քարավանային ճանապարհի վրա, Չադ լճի շրջանում, 13°50′ հս․. լ. 20°50′ ավ. ե. կոորդինանտների տակ։ 17-րդ դարից մինչև ֆրանսիացիների ժամանումը 1911 թվականին այն եղել է Սահելում ստրկավաճառության կենտրոն։
Հիմնադրվել է 1850 թվականին, նախկին մայրաքաղաք Վարայից 60 կմ հարավ։ Առաջին եվրոպացին, ով այցելել է Աբեշիր, Ֆոգելն էր, որը սպանվել է այստեղ 1856 թվականին։ Այն ժամանակ դա ժամանակակից Չադի տարածքում ամենամեծ քաղաքն էր՝ մոտ 28000 մարդ բնակչությամբ, սակայն 1919 թվականին համաճարակի պատճառով բնակչությունը կրճատվեց մինչև 6000 մարդ։
2006 նոյեմբերի 25-ին քաղաքը նվաճվել և ավերվել է Դեմոկրատիայի և զարգացման համար միացյալ ուժերի կողմից, որոնք ձգտում էին տապալել Չադի նախագահ Իդրիս Դեբի Իտնոյին։ Հաջորդ օրը կառավարական զորքեր քաղաքից դուրս են քշել ապստամբներին։


== Բնակչություն ==
Բնակչությունը՝ 76 492 մարդ (2012)։
Բնակչության թվի դինամիկա․


== Կլիմա ==
Աբեշեի սեզոնայնությունը բաժանված է կարճ խոնավ սեզոնի (հունիսից սեպտեմբեր) և երկար չոր սեզոնի (հոկտեմբեր-մայիս)։


== Տնտեսություն ==
Ներկայումս Աբեշեն կարևոր առևտրի կենտրոն է տավարի մսի, արմավի, աղի, ինդիգոյի և տեղական ջուլհակների արտադրանքի համար։ Քաղաքին հարող տարածքը անասնապահության կարևոր կենտրոն է։ Մեծ տեղ ունի ուղտի բրդից վերմակների արտադրությունը։
Կա օդանավակայան, քաղաքի մոտակայքում տեղակայված է Չադի ռազմաօդային ուժերի ռազմաբազան։ 2003 թվականի դեկտեմբերին բացվել է Ադամ Բարկի անվան համալսարանը։ Քաղաքի տեսարժան վայրերից են շուկան, երկու մզկիթները, Անկախության կենտրոնական հրապարակը, սուլթանի պալատը։


== Պատկերասրահ ==

		
		
		
		
		
		
		


== Ծանոթագրություններ ==
Օբերմայթինգեն

Օբերմայթինգեն  (գերմ.՝ Obermeitingen), կոմունա Գերմանիայի Բավարիա երկրամասում։
Գտնվում է Լեխի Լանդսբերգի վարչական շրջանի ենթակայության տակ։ Մտնում է Կրոնախ շրջանի կազմի մեջ։ Բնակչությունը ՝ 1571 մարդ է (2010 թվականի դեկտեմբերի 31–ի տվյալներով.)։ Զբաղեցնում է 9,93 կմ² տարածք։ Պաշտոնական կոդ՝ 09 1 81 131։
Համայնքը բաժանված է երեք գյուղական համայնքի։
1803 թվականին Օբերմայթինգենը դարձել է կոմունա։


== Ծանոթագրություններ ==


== Արտաքին հղումներ ==
Պաշտոնական էջ
Աշմոր և Կարտյե կղզիներ

Աշմոր և Կարտյե կղզիների տարածք, երկու խումբ ոչ մեծ արևադարձային կղզիներ Հնդկական օվկիանոսում, տեղաբաշխված են Ավստրալիայի մայրցամաքային շլեյֆի ծայրին, ինդոնեզիական Ռոտի կղզուց հարավ։ Կղզիների ընդհանուր մակերեսը կազմում է 199 կմ²

Հիբերնիա խութը (անգլ.՝ Hibernia), որը գտնվում է Աշմոր խութից 42 կմ հյուսիս-արևելք, չի մտնում այս կղզիների խմբի մեջ, այլ հանդիսանում է Արևմտյան Ավստրալիա նահանգի մաս։
1931 թվականից ունի Ավստրալիայի արտաքին տարածքի կարգավիճակ։ 1983 թվականի օգոստոսին հայտարարվել է ազգային արգելոց։


== Ծանոթագրություններ ==
Բոլշոյ Լոգ (Ակսայի շրջան)

Անվան այլ կիրառումների համար տե՛ս՝ Բոլշոյ Լոգ (այլ կիրառումներ)Բոլշոյ Լոգ (ռուս.՝ Большой Лог), գյուղակ (խուտոր), Ռուսաստանի Դաշնության Ռոստովի մարզի Ակսայի շրջանում։ Բոլշելոգսկի գյուղական համայնքի վարչական կենտրոնն է։ Ակսայ քաղաքից գտնվում է 6 կմ հեռավորության վրա։
2002 թ. տվյալներով բնակչությունը կազմում է 3732 մարդ։ Հիմնվել է 1774 թ.։
Մեֆոդիևկա

Մեֆոդիևկա (ուկրաիներեն՝ Мефодіївка), գյուղ Ուկրաինայի Նիկոլաևի մարզի Նիկոլաևի շրջանում։
2001 թվականի տվյալներով Մեֆոդիևկա գյուղում բնակվում էր 16 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պոլիվինիլքլորիդ

Պոլիվինիլքլորիդ, [—СН2—СНСl—]ո, վինիլքլորիդի հիմնականում գծային պոլիմերը։ Ջերմապլաստիկ, սպիտակ, կենսաբանորեն պասսիվ նյութ է։ Մոլային զանգվածը՝ 6000-160000, բյուրեղականությունը՝ 10-35%, խտությունը՝ 1350—1430 կգ/մ3 (20°С)։ Ունի մեխանիկական բավարար ամրություն, դիէլեկտրիկ է։ Կայուն է օդի, խոնավության, թթուների, ալկալիների, բենզինի, ճարպերի, սպիրտների, արտադրական գազերի (NO, Cl2, SO3, HF) նկատմամբ։ 100 °C-ից բարձր սկսում է քայքայվել (հատկապես արագ՝ O2-ի, HCl-ի, ուլտրամանուշակագույն և ռադիոակտիվ ճառագայթների առկայությամբ)՝ անջատելով HCl և գունավորվում (դեղինից սև)։ Ջերմակայունությունը և լուծելիությունը մեծացնելու նպատակով պոլիվինիքլորիդը քլորացնում են։ Մտանում են կարծր (վինիպլաստ) և պլաստիֆիկատորներ պարունակող փափուկ կամ կիսափափուկ (պլաստիկատ) պոլիվինիլքլորիդային պլաստմասսաներ, որոնցից պատրաստում են արհեստական կաշի, թաղանթներ, խողովակներ, ձայնապնակներ, կենցաղային իրեր, ստանում են մանրաթելեր, լաքեր և այլն։ Պոլիվինիքլորիդը ամենաշատ արտադրվող պոլիմերներից է, օգտագործվում է էլեկտրատեխնիկայում, թեթև, սննդի, շինանյութերի արդյունաբերության, ծանր մեքենաշինության, նավաշինության, գյուղատնտեսության, բժշկության մեջ և այլուր։ Պոլիվինիլքլորիդային մանրաթելերը կայուն են քիմիական ազդակների, միկրոօրգանիզմների նկատմամբ, ունեն փոքր ջերմահաղորդականություն և էլեկտրահաղորդականություն, էլեկտրաստատիկ լիցքեր կուտակելու մեծ ունակություն, օգտագործվում են ֆիլտրող, չհրկիզվող, չգործված կտորեղեն, ջերմակայուն նյութեր ստանալու, բուժական ներքնահագուստ պատրաստելու համար։ Վինիլիդենքլորիդի գծային պոլիմերմամբ ստանում են հատկություններով պոլիվինիքլորիդին նման պոլիվինիլիդենքլորիդը  (–CH2–CCl2–)ո, որից ստանում են մանրաթելեր, լաքեր, պատրաստում են խողովակներ և այլն։


== Ծանոթագրություններ ==
1045

1045 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 1045 թվականն է, 
XI դարի 45-րդ տարին։


== Դեպքեր ==
Բագրատունյաց արքայատոհմը անկում ապրեց


== Ծնունդներ ==


== Մահեր ==
(1456) Սալդանա

(1456) Սալդանա (անգլ.՝ Saldanha), աստերոիդ աստերոիդների գոտու արտաքին մասում։ Հայտնաբերվել է 1937 թվականի հուլիսի 2-ին Սիրիլ Ջեքսոնի կողմից Յոհանեսբուրգում։
Միջին հեռավորությունը Արեգակից կազմում է 3,210637 ա. մ., առավելագույնը մոտենում է 2,5313 ա. մ. հեռավորության վրա և հեռանում 3,89 ա. մ.։ Արեգակի շուրջ մեկ ամբողջական պտույտ է կատարում 2101,29 երկրային օրվա ընթացքում, իր ուղեծրով շարժվելով միջինում 0,171324 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,5° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1456) Սալդանա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռայթվայն

Ռայթվայն  (գերմ.՝ Reitwein), կոմունա Գերմանիայի Բրանդենբուրգ հողատարծքում։
Գտնվում է Մերկիշ Օդերլանդ շրջանում։ Ենթարկվում է Լեբուս կառավարությանը։ Բնակչությունը կազմում է 503 մարդ (ըստ 2010 թվականի դեկտեմբերի 30-ի) ։ Տարածքը կազմում է 23,80 կմ²։ Պաշտոնական կոդ՝ 12 0 64  420։


== Արտաքին հղումներ ==
Պաշտոնական էջ Archived 2006-02-28 at the Wayback Machine.


== Ծանոթագրություններ ==
Էռլի (Սոմի գավառ)

Էռլի (ֆր.՝  Herly), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 47 մարդ, բնակչության խտությունը` 12.53 մարդ/կմ²։ Բնակավայրը զբաղեցնում է 3.75 կմ² տարածք։


== Աշխարհագրություն ==
Գտնվում է Փարիզ քաղաքից 110 կմ հյուսիս, Ամյեն քաղաքից 45 կմ արևելք։


== Բնակչություն ==


== Տնտեսություն ==
2010 թվականին ուներ 37 աշխատունակ (15-64 տարեկան)  բնակիչ, որոնցից ակտիվ էին 27-ը, իսկ ոչ ակտիվները` 10։ Ակտիվության ցուցանիշը կազմում է 73,0 %։ 27 աշխատունակ մարդկանցից աշխատել է 24 անձ (14 տղամարդ և 10 կին)։ Գործազուրկ են եղել 3 անձ (1 տղամարդ և 2 կին)։ 10 անաշխատունակներից 4-ը եղել են աշակերտներ կամ ուսանողներ, 2-ը` թոշակառուներ, իսկ 4-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սեն Ռեմի ան Բոս

Սեն Ռեմի ան Բոս (ֆրանս.՝ Saint-Rhémy-en-Bosses), կոմունա Իտալիայի Վալե դ'Աոստա մարզում։
Բնակչությունը կազմում է 368 մարդ (2008 թվականի տվյալներով)։ Բնակչության խտությունը՝ 6 մարդ/կմ²։ Տարածքը՝ 65 կմ²։ Փոստային ինդեքս՝ 11010։ Հեռախոսային կոդ՝ 0165։
Բնակավայրի հովանավոր է համարվում սուրբ Լեոնարդը։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0165 780821
Էլեկտրոնային փոստ՝ info@comune.saintrhemyenbosses.ao.it


== Արտաքին հղումներ ==
Վիճակագրության Ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Նովոսյոլկի (գյուղ, Կիև-Սվյատոշինի շրջան)

Անվան այլ կիրառումների համար տե՛ս՝ ՆովոսյոլկիՆովոսյոլկի (ուկրաիներեն՝ Новосілки), գյուղ Ուկրաինայի Կիևի մարզի Կիև-Սվյատոշինի շրջանում։ Հիմնադրվել է 1950 թվականին։
2001 թվականի տվյալներով Նովոսյոլկի գյուղում բնակվում էր 3 761 մարդ։ Բնակավայրը զբաղեցնում է 13,5 կմ² տարածք։ Բնակչության խտությունը կազմում էր 278,59 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(1039) Զոնեբերգա

(1039) Զոնեբերգա (անգլ.՝ Sonneberga), աստերոիդ աստերոիդների հիմնական գոտում։ Հայտնաբերվել է 1924 թվականի նոյեմբերի 24-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 2,682825 ա. մ., առավելագույնը մոտենում է 2,5223 ա. մ. հեռավորության վրա և հեռանում 2,8433 ա. մ.։ Արեգակի շուրջ մեկ ամբողջական պտույտ է կատարում 1605,04 երկրային օրվա ընթացքում, իր ուղեծրով շարժվելով միջինում 0,224293 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,56° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1039) Զոնեբերգա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ժերնովնոե

Ժերնովնոե (ռուս.՝ Жерновное), գյուղ Ռուսաստանի, Լիպեցկի մարզի Դոլգորուկովսկի շրջանի կազմում։
Բնակչությունը 2011 թվականին գրանցված տվյալներով կազմում էր 535 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Համշարի

Համշարի, գյուղ Արևմտյան Հայաստանում, Վանի վիլայեթի Աղբակի գավառում։ Գտնվում էր Ադամակերտ քաղաքից 25 կմ արևմուտք, Խոշաբ գետի աջ կողմում։


== Աշխարհագրություն ==
Տարածքը լեռնային էր։


== Բնակչություն ==
XX դարի սկզբին ուներ 8 տուն քուրդ բնակիչ։


== Տնտեսություն ==
Բնակչության հիմնական զբաղմունքը անասնապահությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Սալարևո (գյուղ, Նովոմոսկովսկի վարչական օկրուգ)

Սալարևո (ռուս.՝ Саларьево), գյուղ Ռուսաստանի Մոսկվայի Նովոմոսկովսկի վարչական օկրուգի կազմում։
Բնակչությունը 2006 թվականին գրանցված տվյալներով կազմում էր 187 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժողովածու (3069)

Ժողովածու 3069, Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3069 թվի տակ։ Ձեռագիրը գրվել է 1672 թվականին Սարգիս Եդեսացի գրիչի կողմից Լիմում։ Գրված է թղթի վրա, որը ունի 20,8X15,8 սմ չափս։ Ձեռագիրը կազմված է 216 թերթից։ Գրված է միասյուն, նոտրգիրով։ Ունի կիսախորան, լուսանցազարդ մանրանկարներ։ Կազմը` կաշվեպատ տախտակ դրոշմազարդ, աստառը՝ կանաչ կտավ։ Հիշատակարաններ՝ 24ա, հետագայի՝ 61բ, (1103 թ․), կնիք՝ 62ա (1652 թ․, Տէր Գրիգոր)։


== Բովանդակություն ==
Յովհ․ Մամիկոնեան Պատմութիւն Տարօնոյ։
Մեսրոպայ Վայոցձորեցւոյ Պատմութիւն Մեծին Ներսիսի։
Յովհ․ Երզնկացւոյ Յատնութիւն նշխարաց Ներսիսի հայրապետի։
Վարդ․ Արևելցւոյ Պատմութիւն տիեզերական, Ներբող ի Յովհ․ Օձնեցի։
Կիր․ Գանձակեցւոյ Պատմեւթիւն ժամանակաց։


== Ծանոթագրություններ ==
Ֆիլիպինյան ծով

Ֆիլիպինյան ծով (թագալերեն Dagat Pilipinas, անգլ.՝ Philippine Sea, չինարեն՝ 菲律宾海, ճապ.՝ フィリピン海, ինդոն.՝ Laut Filipina), Խաղաղ օվկիանոսի միջկղզային օվկիանոսային ծով, որը գտնվում է Ֆիլիպինյան կղզեխմբի մոտ։ Երկրի երկրորդ խոշոր ծովը (Սարգասյան ծովից հետո)։ Այն չունի հստակ ցամաքային սահման, օվկիանոսից առանձնացված է մի շարք կղզիներով՝ Ճապոնական (Հոնսյու, Կյուսյու և Ռյուկյու), արևմուտքում՝ Թայվան և Ֆիլիպինյան կղզիներով, արևելքում՝ ստորջրյա լեռնաշղթաներով և Իձու, Բոնինյան, Կադզան և Մարիանյան կղզիներով, հարավ-արևելքում՝ Յապ և Պալաու կղզիներով։ Ընդհանուր մակերեսը կազմում է 5726 հազար կմ²։ Միջին խորությունը՝ 4108 մ, առավելագույնը՝ 11 022 մ (Մարիանյան իջվածքում)։ Ծավալը՝ 23 522 հազար կմ³: Այստեղ անցնում են Հյուսիսային պասսատային և Կուրոսիո հոսանքները։ Ջրի մակերևույթի ջերմաստիճանը կազմում է 15-28˚C (հյուսիսում) մինչև 27-29 ˚C (հարավում)։ Աղիությունը հյուսիսում կազմում է 34,3 ‰, իսկ հարավում՝ 35,1 ‰:
Խոշոր նավահանգիստներն են՝ Նագոյա, Յոկոհամա (Ճապոնիա), Ապրա (Գուամ կղզի)։


== Ծովի հատակի ռելիեֆ ==
Հատակի ռելիեֆն ունի անցումային գոտու հատկանիշներ, այստեղ լայնորեն ներկայացված են խոշոր երկրաձևաբանական տեսակներ։ Ծովի գոգահովիտը ընդարձակ է և բարդ, և համեմատական է օվկիանոսի հետ։ Հանդիպում են ստորջրյա լեռներ, մեծ ձգվածություն ունեցող լեռնաշղթաներ (մինչև 2500 կմ), ստորջրյա հրաբուխներ մինչև 3000 մ բարձրությամբ։ Այստեղ է գտնվում աշխարհի ամենախոր Ֆիլիպինյան փողրակը։


== Կլիմա ==
Կլիմայի վրա առաջին հերթին ազդում է Ֆիլիպինյան ծովի աշխարհագրական դիրքը Խաղաղ օվկիանոսի հյուսիսային հատվածում, Ասիայի մոտ և նրա մեծ ձգվածությունը հս.լ. 35 ˚-ից մինչև հասարակած։ Ծովը գտնվում է չորս կլիմայական գոտիներում՝ մերձարևադարձային, արևադարձային, մերձհասարակածային և հասարակածային։ Սեզոնային տարբերությունները ակնհայտ են միայն մերձարևադարձային գոտում։ Մերձարևադարձային գոտում գերակշռում են մուսսոնները, իսկ արևադարձայինում՝ պասսատները։ Ծովի այլ հատվածներում հանդիպում են նաև ոչ մշտական քամիներ, հաճախ են թայֆունները։
Քամու արագությունը տարբեր է։ Ձմռանը մուսսոններն ունեն 4-6 մ/վ, պասսատները՝ 5-8 մ/վ, հյուսիսում՝ մինչև 10 մ/վ, անկայուն քամիներ՝ մինչև 3 մ/վ արագություն։ Հյուսիս-արևելքում դիտվում է առավել ակտիվ ցիկլոնային գործունեություն, քամու արագությունը հասնում է 20-25 մ/վ արագության։
Օդի ջերմաստիճանը զգալիորեն բարձրանում է հյուսիսից հարավ։ Հունվար-փետրվար ամիսներին ջերմաստիճանը կազմում է 9-10 ˚C հյուսիսում, 18-24 ˚C՝ ծովի կենտրոնական հատվածներում, 25-27 ˚C՝ հարավում։


== Ծովային հոսանքներ ==
Ֆիլիպինյան ծովում հիմնական հոսանքը Հյուսիսային պասսատային հոսանքն է։ Այն տեղաշարժվում է դեպի արևմուտք` հս.լ. 10 և 17 աստիճանների միջև։ Ճյուղավորվում է Թայվան և Լուսոն կղզիների շրջանում։


== Տես նաև ==
Ֆիլիպիններ


== Ծանոթագրություններ ==
Զբոսաշրջիկ փղիկը

«Զբոսաշրջիկ փղիկը» (ռուս.՝ «Слонёнок-турист»), ռուսական կարճամետրաժ տիկնիկային մուլտֆիլմ` նկարահանված Իվան Ուֆիմցևի կողմից Դավիդ Սամոյլովի հեքիաթի հիման վրա։ Ուֆիմցևը նկարահանել է փղիկի մասին պատմող երեք ֆիլմ` «Փղիկը գնում է սովորելու» (1984), «Փղիկը հիվանդացել է» (1985), «Զբոսաշրջիկ փղիկը» (1992)։


== Սյուժե ==
Մուլտֆիլմը պատմում է զբոսաշրջիկներ փղիկի և ուղտի ճանապարհորդության մասին։ Ճանապարհին նրանք հանդիպում են ագռավին, արջին և կատվին։


== Նկարահանող խումբ ==
Սցենարի հեղինակ՝  Էլեոնորա Տադե
Ռեժիսոր՝  Իվան Ուֆիմցև
Բեմադրող նկարիչ՝   Լեոնիդ Շվարցման
Կինոօպերատոր՝   Իգոր Դիանով
Կոմպոզիտոր՝  Ալեքսեյ Շելիգին
Հնչյունային օպերատոր՝   Բորիս Ֆիլչիկով
Նկարիչ-անիմատորներ՝  Վ. Գոլուբև, Տատյանա Մոլոդովա
Տիկնիկները և դեկորացիաները պատրաստել են՝ Օլեգ Մասաինով, Նադեժդա Լյարսկայա, Միխայիլ Կոլտունով, Նինա Մոլևա, Վիկտոր Գրիշին, Նատալյա Բարկովսկայա, Աննա Վետյուկովա, Վալերի Պետրով, Ալեքսանդր Մաքսիմով, Վլադիմիր Մասլով
Մոնտաժող՝   Գ. Ֆիլատովա
Խմբագիր՝  Նատալյա Աբրամովա
Նկարահանող խմբի տնօրեն՝   Ալինա Վլասովա


== Դերերը հնչյունավորել են ==
Վսեվոլոդ Լարիոնով – Փղիկ, Ուղտ
Իրինա Մուրավյովա – Ագռավ
Գերման Կաչին  – Կատու
Յուրի Վոլինցև – Արջ
Ալեքսեյ Շելիգին  – երգի վոկալ


== Վերաթողարկում ==
2005 թվական – «Փոքրիկ մամոնտի մասին» մուլտֆիլմերի հավաքածու DVD-ով, տարածող՝ Крупный план
2006 թվական – «38 թութակ» մուլտֆիլմերի հավաքածու DVD-ով, տարածող՝ Крупный план


== Գրականություն ==
Самойлов Давид Слонёнок пошёл учиться. — М.: Лабиринт, 2014. — 112 с. — (Открой книгу!). — ISBN 978-5-9287-2467-2 . Содержание: Слонёнок пошёл учиться. У слонёнка день рождения. Слонёнок заболел. Слонёнок-турист.


== Ծանոթագրություններ ==


== Արտաքին հղումներ ==
«Զբոսաշրջիկ փղիկը»(անգլ.) ֆիլմը Internet Movie Database կայքում
«Զբոսաշրջիկ փղիկը» մուլտֆիլմը «Անիմատոր.ռու» կայքում
«Զբոսաշրջիկ փղիկը» – կադրեր մուլտֆիլմից
«Զբոսաշրջիկ փղիկը» ՅուԹյուբում
Առափի

Առափի (նախկին անվանումը` Օջախղուլի),
գյուղ Հայաստանի Հանրապետության Շիրակի մարզի Ախուրյանի տարածաշրջանում՝ մարզկենտրոն Գյումրիից մոտ 2 կմ արևմուտք։ Գտնվում է Ախուրյան գետի աջ ափին, ծովի մակարդակից 1500 մ բարձրության վրա։ Վերանվանվել է Առափի 1946 թվականի ապրիլի 26-ին։


== Կլիմա ==
Կլիման բարեխառն լեռնային է, ձմեռը տևական, ցուրտ, հաստատուն ձնածածկույթով։ Ամառը տաք է, համեմատաբար խոնավ։ Տարեկան տեղումների քանակը 500-600 մմ։ Բնական լանդշաֆտները սևահողային լեռնատափաստաններ։


== Բնակչություն ==
Ըստ ՀՀ 2011 թ. մարդահամարի արդյունքների` Առափիի մշտական բնակչությունը կազմել է 1795, առկա բնակչությունը` 1565 մարդ։
Գյուղի բնակիչները հայեր են, որոնց նախնիների մի մասը տեղացիներ են, մյուսները եկել են Կարսի մարզից։
Առափիի բնակչության փոփոխությունը ժամանակի ընթացքում` ստորև.

Ըստ ազգային վիճակագրական ծառայության տվյալների համայնքը 2013 թվականի հունվարի 1-ի դրությամբ ունեցել է 1611 մարդ։ Սեռային կազմում տղամարդիկ կազմում են 47%, կանայք՝ 53%։ Տարիքային խմբերը բաշխված են հետևյալ կերպ. մինչաշխատունակներ՝ 32%, աշխատունակներ՝ 51%, հետաշխատունակներ՝ 17%։


== Տնտեսություն ==

Ունի 406 տնտեսություն։ Ունի դպրոց, գրադարան, բուժկետ, կապի հանգույց։
Գյուղատնտեսական հողահանդակները ոռոգվում են Ախուրյան գետի ջրերով։ Գյուղատնտեսական հողահանդակները գրեթե ամբողջությամբ օգտագործվում են որպես վարելահողեր՝ կազմելով 754 հա։ Պետական հողերը գլխավորապես օգտագործվում են որպես վարելահողեր, արոտավայրեր՝ կազմելով համապատասխանաբար 28 և 382 հեկտար։ Գյուղատնտեսության մասնագիտացման ուղղությունը երկրագործությունն է։ Զբաղվում են պտղաբուծությամբ, հացահատիկային, բանջարաբոստանային, կերային կուլտուրաների, կարտոֆիլի մշակությամբ։ Նախկինում մեծ մակերես են զբաղեցրել շաքարի ճակնդեղի ցանքատարածությունները, հումքը վերամշակվում էր Սպիտակի շաքարի գործարանում։ Երկրաշարժի հետևանքով գործարանն ամբողջովին ավերվել է, իսկ ցանքատարածությունները գրեթե ամբողջովին վերացվել են։ Զբաղվում են նաև անասնապահությամբ, մեղվաբուծությամբ։
Համայնքի հիմնախնդիրների մեջ կարևորվում են դպրոցական գույքի նորացումը, խմելու ջրագծերի վերանորոգումը, գյուղամիջյան ճանապարհների վերանորոգումը, գյուղատնտեսական մթերքի իրացումը, գազաֆիկացումը։


== Պատմամշակութային կառույցներ ==
Գյուղից հյուսիս կա Կույս Մարիամ անունով սրբավայր, իսկ հյուսիս-արևմուտքում նշմարվում են հին ամրության մնացորդներ։


== Տես նաև ==
Առափիի պատմության և մշակույթի անշարժ հուշարձանների ցանկ (Շիրակի մարզ)


== Ծանոթագրություններ ==


== Արտաքին հղումներ ==
Առափի գյուղի էջը CAA կայքում Archived 2011-08-20 at the Wayback Machine.
Եղբայրարյուն

Եղբայրարյուն (լատ.՝ Diphelypaea), աղբերաց արյուն, ճրագախոտազգիների ընտանիքի բազմամյա, մակաբույծ խոտաբույսերի ցեղ։ Հայտնի է 3-4, Հայաստանում՝ 3 տեսակ՝ եղբայրարյուն կարմիր (D. coccinea), եղբայրարյուն ելենայի (D. helenae), եղբայրարյուն տուրնֆորի (D. tournefortii)։ Հանդիպում է Արագածոտնի, Կոտայքի, Տավուշի, Գեղարքունիքի և այլ մարզերում։ Աճում է խոտածածկ և քարքարոտ լանջերին, մարգագետիններում, անտառեզրերին։ Ցողունը խողովակաձև է, թավոտ, կարմիր։ Տերևներ չունի։ Ծաղիկը թավշանման է, խոշոր, մեկական, վառ կարմիր կամ նարնջագույն։ Ծաղկում է մայիս-հունիսին։ Պտուղը երկփեղկ տուփիկ է։ Դեղաբույս է. պարունակում է ալկալոիդներ, կարմիր գունակ։ Աստղածաղկազգիների ընտանիքի բույսերի (երիցուկ, տարկավան և այլն) մակաբույծ է։


== Տեսակներ ==
Հայտնի է 3-4, Հայաստանում՝ 3 տեսակ։

Եղբայրարյուն կարմիր (D. coccinea)
Եղբայրարյուն Ելենայի (D. helenae)
Եղբայրարյուն Տուրնըֆորի (D. tournefortii)Հետաքրքիր հոդված, որտեղ նկարագրված է Տուրնըֆորի դիֆելիպեան՝ http://vahemart.livejournal.com/271162.html
Սալգարեդա

Սալգարեդա  (իտալերեն՝ Salgareda), կոմունա Իտալիայում։ Գտնվում է Վենետո մարզի Տրևիզո գավառում։
Բնակչությունը կազմում է 6102 մարդ, խտությունը՝ 206 մարդ/կմ²։ Զբաղեցնում է 27 կմ² տարածք։ Սահմանակից է Չեսալտո, Կիարանո, Նովենտա դի Պիավե, Պոնտե դի Պիավե, Սան Բիաջո դի Կալալտա, Սան Դոնա դի Պիավե, Ձենսոն դի Պիավե համայնքներին։ Փոստային ինդեքս՝ 31040, հեռախոսային կոդ՝ 0422։


== Ժողովրդագրություն ==
Բնակչության թվաքանակի փոփոխությունները.


== Քույր-քաղաքներ ==
 Ֆրանսիա Սենտ Ալբան (Ֆրանսիա, 1989)


== Ծանոթագրություններ ==


== Արտաքին հղումներ ==
Սալգարեդայի պաշտոնական կայքէջը (en italiano)
Միս Չյորնի

Միս Չյորնի (ռուս.՝ Мыс Чёрный), գյուղ Ռուսաստանի Մուրմանսկի մարզի Օստրովնոյ քաղաքային օկրուգի կազմում։
Բնակչությունը 2010 թվականին գրանցված տվյալներով կազմում էր 8 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նիկոլաևկա (գյուղ, Գրոդովի գյուղական խորհուրդ)

Անվան այլ կիրառումների համար տե՛ս՝ ՆիկոլաևկաՆիկոլաևկա (ուկրաիներեն՝ Миколаївка), գյուղ Ուկրաինայի Դոնեցկի մարզի Կրասնոարմեյսկիում։
2001 թվականի տվյալներով Նիկոլաևկա գյուղում բնակվում էր 101 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռենդի Կուտուր

Ռենդի Դուեյն Կուտուր (անգլ.՝ Randy Duane Couture, հունիսի 22, 1963(1963-06-22), Everett, Վաշինգտոն, ԱՄՆ), ամերիկացի նախկին ընդհանուր մենամարտիկ (MMA), հունահռոմեական ըմբիշ և կինոդերասան։ Կուտուրը 3 անգամ դարձել է ծանրքաշային չեմպիոն, 2 անգամ կիսածանրքաշային չեմպիոն, հաղթել է «UFC 13» մրցույթի գլխավոր իրադարձությունը։ Մրցել է 15 տիտղոսային մենամարտերում, ինչը ռեկորդային ցուցանիշ է։ Ունեցել է ընդհանուր առմամբ 5 տիտղոս, ինչը նույնպես ռեկորդային ցուցանիշ է տվյալ ասպարեզում։
UFC-ի փառքի սրահի անդամ է։


== Արտաքին հղումներ ==

Պաշտոնական կայք Archived 2007-08-26 at the Wayback Machine.
Xtreme Couture Mixed Martial Arts պաշտոնական կայք Archived 2012-03-03 at the Wayback Machine.
IMDb էջ
Ռենդի Կուտուրի էջը ըմբշամարտի ազգային փառքի սրահում Archived 2011-05-17 at the Wayback Machine.
UFC էջ
Another Side of Bob Dylan

Another Side of Bob Dylan (հայերեն՝ «Բոբ Դիլանի ուրիշ կողմ»), ամերիկյան հեղինակ֊երգչի՝ Բոբ Դիլանի չորրորդ երաժշտական ալբոմը, որ թողարկվել է 1964 թվականին Columbia Records լեյբլով։


== Երգացանկ ==
Բոլոր երգերի հեղինակն է Բոբ Դիլանը։
Առաջին կողմ

«All I Really Want to Do» - 4:04
«Black Crow Blues» - 3:14
«Spanish Harlem Incident» - 2:24
«Chimes of Freedom» - 7:10
«I Shall Be Free No. 10» - 4:47
«To Ramona» - 3:52Երկրորդ կողմ

«Motorpsycho Nitemare» - 4:33
«My Back Pages» - 4:22
«I Don’t Believe You (She Acts Like We Never Have Met)» - 4:22
«Ballad in Plain D» - 8:16
«It Ain’t Me Babe» - 3:33


== Ձայնագրման մասնակիցներ ==
Բոբ Դիլան՝ ձայն, կիթառ, դաշնամուր, հարմոնիկա
Թոմ Ուիլսոն՝ պրոդյուսեր


== Արտաքին հղումներ ==
Another Side Of Bob Dylan discogs.com-ում
Ջիխաշկարի

Ջիխաշկարի (վրաց.՝ ჯიხაშკარი), գյուղ Վրաստանում։ Գտնվում է Սամեգրելո-Զեմո Սվանեթ մարզի Զուգդիդի շրջան‎‎‎ում։


== Դիրք ==
Գյուղը գտնվում է ծովի մակարդակից 150 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1327 մարդ։


== Ծանոթագրություններ ==
Կոժուխով (գյուղ, Լիտինկայի շրջան)

Կոժուխով (ուկրաիներեն՝ Кожухів), գյուղ Ուկրաինայի Վիննիցայի մարզի Լիտինկայի շրջանում։ Հիմնադրվել է 1590 թվականին։
2001 թվականի տվյալներով Կոժուխով գյուղում բնակվում էր 1 243 մարդ։ Բնակավայրը զբաղեցնում է 0,354 կմ² տարածք։ Բնակչության խտությունը կազմում էր 3511,3 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
30-րդ հարավային զուգահեռական

30-րդ հարավային զուգահեռականը հասարակածից 30° դեպի հարավ գտնվող լայնությունների շրջանագիծն է։
Անցնում է Աֆրիկայով, Հնդկական օվկիանոսով, Խաղաղ օվկիանոսով, Հարավային Ամերիկայով, Ավստրալիայով և Ատլանտյան օվկիանոսով։ 

Լայնության մեկ աստիճանին համապատասխանում է 96 486 մ երկարություն։
Հասարակածից հեռավորությունը կազմում է 3320 կմ։
Զուգահեռականի երկարության 80%-ն անցնում է ջրային տարածքներով։


== Քաղաքներ ==
Դուրբան (ՀԱՀ)
Փորթու Ալեգրի (Բրազիլիա)


== Զուգահեռականով հատվող տարածքները ==


== Տես նաև` ==
31-րդ հարավային զուգահեռական
29-րդ հարավային զուգահեռական
30-րդ հյուսիսային զուգահեռական


== Ծանոթագրություններ ==
Դեբորա Ֆրանսուա

Դեբորա Ֆրանսուա (ֆր.՝ Déborah François, մայիսի 24, 1987(1987-05-24), Rocourt, Լիեժ, Բելգիա), բելգիացի դերասանուհի։ 2009 թվականին ստացել է Սեզար կինոմրցանակ՝ «ամենախոստումնալից դերասանուհի» անվանակարգում։


== Կարիերա ==
Մարմնավորելով Սոնյայի դերը «Երեխա» ֆիլմում՝ Կաննի կինոփառատոնի ընթացքում Դեբորան ստացել է «Ոսկե արմավենի» կինոմրցանակ։ Այն դերասանուհու առաջին կինոմրցանակն էր։ Հաջորդ տարի նկարահանվել է «Ասիստենտը» ֆիլմում։ Սեր մատների ծայրերի վրա ֆիլմում մարմնավորած դերի համար Դեբորան ստացել է Սեզար կինոմրցանակ։ Ֆիլմում նրա խաղընկերը եղել է հայտնի ֆրանսիացի դերասան Ռոմեն Դյուրիսը։


== Ֆիլմագրություն ==


== Ծանոթագրություններ ==


== Արտաքին հղումներ ==
Դեբորա Ֆրանսուա Internet Movie Database կայքում